Diari Oficial de la Generalitat Valenciana


Sumari del DOGV 7513, del 27-04-2015 (2015/3682)

RESOLUCIÓ de 21 d'abril de 2015, de la Direcció General d'Innovació, Ordenació i Política Lingüística, de convocatòria per al reconeixement d'entitats col·laboradores en la formació del professorat i de les activitats de formació permanent que proposen per al curs escolar 2015-2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7513

Data del DOGV
:   27-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3682


Data del document
:   21-04-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 21 d'abril de 2015, de la Direcció General d'Innovació, Ordenació i Política Lingüística, de convocatòria per al reconeixement d'entitats col·laboradores en la formació del professorat i de les activitats de formació permanent que proposen per al curs escolar 2015-2016. [2015/3682]  
Preàmbul  
  
La Llei Orgànica 2/2006, de 3 de maig, d'Educació, modificada por la Llei Orgànica 8/2013, de 9 de desembre, per a la millora de la qualitat educativa, en l'article 102, punt 1, especifica que la formació permanent del professorat és un dret i una obligació de tot el professorat, així com una responsabilitat de l'Administració i dels mateixos centres educatius.   
  
Sent un dels objectius de l'Administració educativa fomentar la colaboració amb altres institucions per a la formació del professorat, sorgix la necessitat d'establir instruccions que regulen la consideració d'entitat colaboradora en matèria de formació permanent del professorat a l'efecte del reconeixement de les activitats formatives proposades.  
  
L'Orde 65/2012, de 26 d'octubre, de la Conselleria d'Educació, Formació i Ocupació, establix el model de formació permanent del professorat i el disseny, reconeixement i registre de les activitats formatives, i disposa, en el seu capítol IV, el reconeixement d'activitats de formació permanent a petició d'entitats, establint els requisits de participació per a aquelles entitats públiques o privades interessades en ser considerades entitats colaboradores, així com les condicions necessàries que han de complir els plans de formació proposats per estes.  
  
En virtut del que establix l'article 24.2 de la dita orde de formació, d'acord amb les competències atribuïdes per l'article 10 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer. Objecte i àmbit d'aplicació  
Es podrà reconéixer com a entitat colaboradora per a la formació permanent del professorat, durant el curs 2015-2016, les institucions públiques o privades que complisquen els requisits establits en l'article 24.1 de l'Orde 65/2012, de 26 d'octubre, de la Conselleria d'Educació, Formació i Ocupació, que establix el model de formació permanent del professorat i el disseny, reconeixement i registre de les activitats formatives.  
  
Segon. Solicituds per al reconeixement com a entitat colaboradora  
1. Les entitats que complisquen els requisits exigits podran solicitar el reconeixement com a entitat colaboradora, per al curs 2015-2016, d'acord amb els següents procediments:  
1.1. Per a totes les entitats interessades:  
Presentar en la pàgina web/plataforma de la Conselleria d'Educació, Cultura i Esport, http://www.cece.gva.es/per/val/sfp\_46\_convocconventid.asp, la documentació següent:  
a) Solicitud per al reconeixement d'entitat colaboradora en matèria de formació del professorat de la Conselleria d'Educació, Cultura i Esport.  
En el model de solicitud s'inclou la possibilitat que el solicitant autoritze expressament a la Direcció General d'Innovació, Ordenació i Política Lingüística l'acreditació del compliment de les obligacions tributàries i amb la Seguretat Social.  
No obstant això, el solicitant podrà denegar expressament el consentiment, i haurà d'aportar llavors els certificats següents:  
- Certificat positiu de l'Agència Estatal d'Administració Tributària que acredite que el solicitant es troba al corrent de les seues obligacions.  
- Certificat de la Tresoreria General de la Seguretat Social que acredite que el solicitant es troba al corrent en el compliment de les seues obligacions amb la Seguretat Social  
- Certificat de les direccions territorials de la Conselleria d'Hisenda i Administració Pública que acredite que el solicitant no té deutes de naturalesa tributària amb la Generalitat.  
b) Pla d'activitats de formació proposat-resum, segons el formulari establit.  
c) Document en Acrobat (PDF) amb el perfil/disseny de cada una de les activitats de formació proposades.  
d) Document escanejat dels estatuts constitutius de l'entitat en què figure, de forma expressa, entre els seus fins, la realització d'activitats de formació del professorat.  
  
1.2. Les entitats que soliciten el reconeixement per primera vegada i les que no han sigut reconegudes durant el curs escolar 2014-2015, hauran de presentar a mes d'allò que s'ha exposat en l'apartat anterior, per registre d'entrada en la Conselleria d'Educació, Cultura i Esport, o en qualsevol dels altres registres admesos segons la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dirigida a la Direcció General d'Innovació, Ordenació i Política Lingüística (Servici de Formació del Professorat), la documentació següent:  
a) Solicitud per al reconeixement d'entitat colaboradora impresa des de la web com s'indica en l'apartat 1.1.a, degudament firmada pel seu representant legal i amb el segell d'entitat.  
b) Còpia confrontada del document d'inscripció de l'entitat en el registre corresponent.  
c) Còpia confrontada dels estatuts constitutius de l'entitat, en els que figure, de forma expressa, l'absència en totes les seues activitats de l'ànim de lucre i entre els seus fins, la realització d'activitats de formació del professorat.  
d) Acreditació d'experiència prèvia en la formació del professorat. Esta experiència es podrà adquirir per mitjà de la colaboració en la formació del professorat amb la Conselleria d'Educació, Cultura i Esport, o a través dels seus Centres de Formació, Innovació i Recursos Educatius (CEFIRE), la colaboració amb centres de formació permanent de les universitats o amb altres administracions educatives.  
  
2. El termini de presentació de solicituds serà des de l'endemà de la publicació d'esta convocatòria en el Diari Oficial de la Comunitat Valenciana i finalitzarà l'1 de juny de 2015.  
  
Tercer. Resolució  
1. La Comissió de Reconeixement de la Formació, indicada en l'article 22 de l'Orde 65/2012, de 26 d'octubre, de la Conselleria d'Educació, Formació i Ocupació, serà l'encarregada de l'estudi, la valoració i la proposta, a la direcció general competent, del reconeixement de l'entitat com a entitat colaboradora, així com de les activitats corresponents als plans de formació que presenten. Es valorarà, per a això, que l'oferta formativa de l'entitat s'adeqüe a les línies prioritàries en matèria de formació plantejades per esta conselleria, i podran quedar excloses aquelles activitats que no s'ajusten al que establix l'article 102 de la Llei Orgànica 2/2006, de 3 de maig, d'Educació, en l'Orde 65/2012, de 26 d'octubre, de la Conselleria d'Educació, Formació i Ocupació i al Pla Anual de Formació Permanent del Professorat, o no tinguen incidència en l'aula.  
2. La comissió formularà la proposta de resolució provisional, que es farà pública en la pàgina web de Conselleria d'Educació, Cultura i Esport / Educació / Formació del Professorat. S'obrirà un termini de deu dies hàbils, a comptar de l'endemà de la seua publicació perquè les entitats puguen presentar alegacions, que es realitzaran a través de la pàgina web abans indicada.  
3. La resolució definitiva de la direcció general competent en matèria de formació per la qual es reconeixen les entitats colaboradores i les activitats de formació proposades que procedisquen es farà pública en el Diari Oficial de la Comunitat Valenciana.  
  
Quart. Modificacions dels plans de formació curs 2015-2016  
1. Les entitats reconegudes, segons resolució referida en l'apartat 3.3 anterior, podran modificar o proposar noves activitats en dos noves convocatòries durant els mesos de novembre de 2015 i març de 2016, exclusivament, a través de la pàgina web/plataforma de la Conselleria d'Educació, Cultura i Esport, http://www.cece.gva.es/per/val/sfp\_46\_convocconventid.asp, segons els punts b i c de l'apartat 2.1.1. d'esta resolució.  
2. No es reconeixeran en les modificacions dels plans, les activitats formatives presentades que s'hagen realitzat en dates anteriors a la convocatòria corresponent.  
3. La comissió estudiarà les dites modificacions dels plans i formularà la proposta de resolució provisional, que es farà pública en la pàgina web de la Conselleria d'Educació, Cultura i Esport, Servici de Formació del Professorat. S'obrirà un termini de deu dies hàbils, a comptar de l'endemà de la seua publicació, per a la presentació d'alegacions a través de la pàgina web indicada.  
4. Examinades les alegacions adduïdes per les entitats, la comissió elevarà la proposta de resolució definitiva a la direcció general competent en matèria de formació, que serà publicada en el Diari Oficial de la Comunitat Valenciana.  
  
Quint. Activitats de teleformació  
En el cas d'activitats de teleformació, s'indicarà, en la programació, la plataforma on s'exercirà l'activitat i es proporcionaran les dades d'usuari i la clau d'accés que permeten supervisar l'acció formativa.  
  
  
Sext. Participants en les activitats organitzades per les entitats colaboradores  
1. Podrà participar en les activitats de formació permanent del professorat organitzades per les entitats colaboradores reconegudes el personal establit en l'article 4.2 de la mencionada Orde 65/2012, de 26 d'octubre. Les entitats estaran obligades, en la difusió, a publicitar els destinataris de la formació que tindran dret a la diligència de reconeixement per esta conselleria, així com a complir el que establix l'article 17.2 de la mencionada orde referent al solapament d'activitats formatives.  
2. Les entitats s'asseguraran que el nombre de participants amb dret a certificat de reconeixement en cada acció no siga inferior al 50 per cent del nombre de places convocades.  
3. En el cas que les entitats presenten actes amb un nombre de participants aptes amb dret a reconeixement inferior al percentatge establit en l'apartat anterior, la Comissió de Reconeixement podrà proposar a la direcció general responsable el no-reconeixement com a entitat colaboradora per al curs escolar següent, sempre que el nombre d'activitats que incomplisquen el mencionat requisit siga superior al 50 per cent del nombre d'activitats proposades.  
  
Sèptim. Certificació dels participants  
1. Els certificats expedits per les entitats acreditatius de la participació en activitats de formació hauran de contindre la informació establida en l'annex I de l'Orde 65/2012 de 26 d'octubre.  
2. El Servici de Formació del Professorat, si es complixen tots els requisits, expedirà les diligències de reconeixement a cada assistent, ponent o tutor, a través d'un enllaç remés a la direcció de correu electrònic pertinent de l'interessat, i que constaran en el registre de formació permanent inclòs en el compte/formació del professor, i que acompanyaran els certificats emesos per l'entitat. No es podrà rebre més d'un certificat per participació en la mateixa activitat.  
3. Les entitats hauran d'informar els assistents a les activitats que, si n'és procedent la certificació, esta quedarà inscrita en el Registre de Formació del Servici de Formació del Professorat. Les dades de caràcter personal es tractaran amb el grau de protecció que establix el Reial Decret 1720/2007, de 21 de desembre, pel qual s'aprova el reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures necessàries per a garantir la confidencialitat i la integritat de la informació.  
  
  
Octau. Seguiment i avaluació dels plans  
El Servici de Formació del Professorat, en colaboració amb les assessories dels CEFIRE, és l'encarregat del seguiment i avaluació de les activitats reconegudes. Si és el cas, es podrà incloure la visita als llocs de realització de les accions i l'emissió d'informes de valoració d'estes. Si del seguiment de les dites accions es comprovara l'incompliment d'algun dels requisits, o en resultara una avaluació negativa, la comissió designada proposarà a la direcció general responsable el no-reconeixement. En este cas es comunicarà a l'entitat pertinent l'informe d'avaluació negatiu corresponent.  
  
  
Nové. Recursos  
Contra la present resolució, que no posa fi a la via administrativa, es podrà interposar un recurs d'alçada davant del secretari autonòmic d'Educació i Formació d'esta Conselleria d'Educació, Cultura i Esport en el termini d'un mes des de l'endemà de la seua publicació en el Diari Oficial de la Comunitat Valenciana, de conformitat amb els articles 107, 114 i 115 de la Llei 30/1992, d'11 de novembre, de Règim Jurídic de les Administracions Públiques i del Procediment Administratiu Comú, en la modificació feta per la Llei 4/1999, de 13 de gener.   
  
  
València, 21 d'abril de 2015.- El director general d'Innovació, Ordenació i Política Lingüística: Juan Pablo Valero García.